Ruben Onsu

Ruben Samuel Onsu (lahèr tangghâl 15 Agustus 1983) èngghi panèka palakon, penyanyè, pengusaha, komèḍian, kreator digital sareng prèsènter ḍâri bhângsa Inḍonèsia. Salèrana èkennal mènangka dhâddhi sala sèttong tokoh hiburân palèng konsisten è tèlèvisi nasional sajjhek akhèr taon 1990-ân lèbât program-programna komèḍi sareng "variety show" akadhi "Lenong Na'kana'", "Mamamia", "Ceriwis", "Kiss", "Lomba Ḍangḍut Inḍonèsia", sareng "brownis". Gayana è ḍâlem marèntèng lampa sè komunikatif, spontan, sareng ghâmpang ètarema sareng orèng bânynya' madhâddhiyaghi Ruben segghut èkaparcajâ marèntèng lampa arèan è ḍâlem pan-saponapan tèlèvisi.Azizah Pamugarwati dan Kurnia Sari Aziza. "Profil Ruben Onsu, Komedian Serba Bisa yang Jadi Pengusaha Ayam Geprek" . Kompas. 2020-02-07. Aksès 2026-01-15. 

È lowar ḍâri ḍunia hiburân, Ruben abhângon samacemma usaha dhâ'ârân tor mèḍia sè suksès kalabân ceppet, tamaso' jaringan restoran "Geprek Bensu", "Big Ben Kopi", sarta samacemma bhârâng sareng kontèn digital sè èkalola sareng kalowargana.Rindi Nuris Velarosdela dan Jessi Carina. "Sebelum Dirikan "Ayam Geprek Bensu", Ruben Onsu Pernah Jadi Brand Ambassador "I Am Geprek Bensu"" . Kompas. 2020-06-12. Aksès 2026-01-15.  Mènangka dhâddhi pengusaha, Ruben makowat citrana mènangka dhâddhi figur publik sè mampu macampo krèativitas è ḍunia hiburân sareng kamampowan kaangghuy ngator tor majhâlânaghi merek sareng bisnisna.

Ruben jhughân aktif è mèḍia digital lèbât YouTubena sè anyama "The Onsu Family", sè nampilaghi kaoḍi'ânna kalowargana tor ngaollè juta'an orèng sè nèngghu. Bâḍâna salèrana è platform digital aghâbây pangaro ḍâ' generrasè ngoḍâ sareng kalowarga Inḍonèsia.

Mènangka dhâddhi prèsènter, Ruben ngaollè samacemma penghargaan sè kalonta, tamaso' Panasonic Gobel Awards Indonesian Television Awards, Mom & Kids Awards, sareng Kiss Awards. Karana konsisten sareng salèrana sè kalonta madhâddhiyaghi sala sèttong parèntèng lampa palèng kalonta è Inḍonèsia è taon 2010-2020.

È taon 2025, Ruben aparèng onèng jhâ' salerana ampon dhâddhi muallaf è bakto idulfitri saamponna ngalèbatè prosès kaaghâmaan sè lanjhâng.Devi Setya. "Kisah Ruben Onsu Jadi Mualaf, Jadikan Waktu Isya untuk Curhat dengan Allah SWT" . Detik. 2025-07-30. Aksès 2026-01-15."Ruben Cerita Alami Pergulatan Batin Sejak Lama Sebelum Jadi Mualaf" . CNN Indonesia. 2025-04-01. Aksès 2026-01-15.. Parjhâlânan kasebbhut aghâbây salèrana bânnya' ngaollè dukungan ḍâri orèng bânynya' tor sajen makowat citrana mènangka dhâddhi figur kalowarga sè anga' tor semma' kalabân maghârsarè.

 Sombher